DTAC บวกเกือบ 2% หลังโชว์กำไรไตรมาส 3/62 แตะ 1.8 พันลบ.ดันงวด 9 เดือนโตทะลัก 760%
DTAC บวกเกือบ 2% หลังโชว์กำไรไตรมาส 3/62 แตะ 1.8 พันลบ.ดันงวด 9 เดือนโตทะลัก 760% โดย ณ เวลา 10.33 น. อยู่ที่ระดับ 61.25 บาท บวก 1 บาท หรือ 1.66% สูงสุดที่ระดับ 62 บาท ต่ำสุดที่ระดับ 61 บาท ด้วยมูลค่าการซื้อขาย 235.25 ล้านบาท
DTAC บวกเกือบ 2% หลังโชว์กำไร Q3 แตะ 1.8 พันลบ.ดันงวด 9 เดือนโตทะลัก 760% โดย ณ เวลา 10.33 น. อยู่ที่ 61.25 บาท บวก 1 บาท ด้วยมูลค่าซื้อขาย 235.25 ล้านบาท
17 ต.ค. 2562

ผู้สื่อข่าวรายงาน ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 10.33 น. อยู่ที่ระดับ 61.25 บาท บวก 1 บาท หรือ 1.66% สูงสุดที่ระดับ 62 บาท ต่ำสุดที่ระดับ 61 บาท ด้วยมูลค่าการซื้อขาย 235.25 ล้านบาท

โดยราคาหุ้น DTAC ปรับตัวขึ้นวันนี้หลังประกาศผลการดำเนินงานงวดไตรมาส 3/62 มีกำไรสุทธิ 1.82 พันล้านบาท กำไรสุทธิต่อหุ้น 0.77 บาท เพิ่มขึ้นเมื่อเทียบกับช่วงเดียวกันของปีก่อนที่ขาดทุนสุทธิ 921.49 ล้านบาท ขาดทุนสุทธิต่อหุ้น 0.39 บาท
ด้าน บล.ฟินันเซีย ไซรัส ระบุในบทวิเคราะห์ฯแนะนำ “ซื้อ” หุ้น DTAC เนื่องจากมีกำไรดีกว่าคาดเล็กน้อย โดยมีกำไรปกติ 1.75 พันล้านบาท ลดลง 2% จากไตรมาสก่อน และโตก้าวกระโดดจากไตรมาส 3/61 ที่กำไรเพียง 1 ล้านบาท แม้ Net add จะติดลบแรงขึ้นเป็น 2.2 แสนราย แต่ ARPU ที่โตแรงทำให้รายได้บริการยังโตได้ กำไรปกติงวด 9 เดือนปี 62 เพิ่มขึ้น 455% จากช่วงเดียวกันปีก่อน และคิดเป็น 77% ของประมาณการทั้งปี จึงคงประมาณการและราคาเป้าหมายปี 63 ที่ 68 บาท